10 रुपए के स्टाॅम्प के लिए 100 वसूल रहे ऑपरेटर
सरकारप्रणाली लगातार जारी कर रही है। पहले विभागीय योजनाओं के लिए आवेदन आॅनलाइन हुए, फिर स्टेटस ऑनलाइन आया अब सरकार ने ई-स्टाॅम्प भी लागू कर दिया है। बुधवार को ई-स्टाॅम्प लागू होने के पहले दिन ही इसका असर देखने को मिला। कंप्यूटर ऑपरेटरों ने 10 रुपये के स्टांप के 50 से 100 रुपये तक वसूल किए। क्योंकि ई-स्टाॅम्प में भुगतान तो आॅनलाइन होता है। भुगतान करने के नाम पर टाइपिस्टों ऑपरेटरों ने लोगों से वसूली शुरू कर दी है। यही नहीं कई ऑपरेटर तो कमाने का मौका भुनाने को एक से अधिक कंप्यूटर, लैपटॉप रखकर लोगों को स्टांप बेच रहे हैं। स्टाॅम्प खरीदने आने लोगों का यही कहना था कि बिना किसी तैयारी के ई-स्टाॅम्प लागू कर दिया। कम से कम लोगों के सुविधा के लिए कोई जानकारी तो मुहैया करानी चाहिए थी। कचहरी तहसीलों में लोगों को भटकने को मजबूर होना पड़ रहा है। गौरतलब है कि 10 15 रुपये के स्टाॅम्प एफिडेविट, एग्रीमेंट, अंडर टेकिंग आदि में लगाए जाते हैं।
इनेलो के जिला प्रवक्ता बार काउंसिल के पूर्व सचिव मंदीप बिश्नोई ने बताया कि ई-स्टाॅम्प लागू करना अच्छा है लेकिन आधी अधूरी तैयारी के साथ यह खतरनाक है। ई-स्टांप को लेने की लोगों को प्रक्रिया तक नहीं पता है और ऑपरेटर उनका शोषण कर रहे हैं।
सर्वर डाउन होने से कामकाज रहा ठप
लघुसचिवालय स्थित तहसील में सर्वर डाउन होने के कारण कामकाज प्रभावित रहा। रजिस्ट्री को लेकर लोगों को टोकन तो जारी कर दिए लेकिन वेबसाइट डाउन रहने से लोग अपनी बारी आने का इंतजार ही करते दिखे।
hin_Deva hin_Deva hin_Deva hin_Deva hin_Deva